钦定古今图书集成/理学汇编/学行典/第252卷 > 李田
## 钦定古今图书集成/理学汇编/学行典/第252卷 > 李田

按《宁波府志》：“李田，字公甫，孝友天至，幼失怙恃，父事
其兄国事继母尤极敬顺。比国死，奉嫂如其母。有女
弟早寡，田抚孤甥笃至。岁大祲，有以伪金易粟者，田
辄与之粟，而投金于水。入市见遗金于道，拾而还之。
一日邻舍火起，逼田居，田具衣冠吁天，须臾风返火
灭。后屡灾于邻，田竟不及，人以为厚德之报。”